Diari Oficial de la Generalitat Valenciana


Sumari del DOGV 2169, del 22-12-1993 (1993/830110)

DECRET 239/1993, de 7 de desembre, del Govern Valencià, pel la qual s'aprova el canvi de nominació del municipi de Benimassot per la forma en valencià de Benimassot.
---------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/12/07/239/dof/vci/html**

### Dades del document

Número de DOGV
:   2169

Data del DOGV
:   22-12-1993

Secció del DOGV
:   DISPOSICIONS GENERALS

Número del document
:   1993/830110


Data del document
:   07-12-1993

Organisme emissor
:   Conselleria d'Administració Pública

Tipus de document
:   Decret

Decret 239/1993, de 7 de desembre, del Govern Valencià, pel qual s'aprova el canvi de denominació del municipi de Benimasot per la forma en valencià de Benimassot.  
L' Ajuntament de Benimassot, en la sessió del dia 10 de juny de 1993, va sol·licitar el canvi de nom actual del municipi per la forma tradicional en valencià de Benimassot.  
La Direcció General de Política Lingüística, de la Conselleria d'Educació i Ciència, considera correcta, en valencià, la grafia Benimassot.  
La Llei de la Generalitat Valenciana 4/1983, de 23 de novembre, dos i Ensenyament del Valencià, disposa en l'article 15.1 que correspon al Govern Valencià determinar els noms oficials dels municipis de la Comunitat Valenciana.  
Per tant, vist l'expedient instruït per l'Ajuntament de Benimassot per a l'alteració de la denominació actual del municipi per la forma- tradicional en valencià de Benimassot, on s'acredita el compliment de les prescripcions exigides en la legislació vigent, a proposta del conseller d'Administració Pública i amb la deliberació prèvia del Govern Valencià, en la reunió del dia 7 de desembre de 1993,  
DECRETE  
Article únic  
L'actual municipi de Benimassot, de la província d'Alacant adoptarà la forma tradicional en valencià de Benimassot. Les referències que els òrgans de l'estat i altres organismes públiques hagen fet a l'antic nom s'entendran fetes, a partir de la publicació d'aquest decret en el Butlletí Oficial de l'Estat, a la nova denominació.  
Contra aquest decret, que posa fi a la via administrativa, és procedent interposar, després de la comunicació prèvia preceptiva al Govern Valencià, recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest decret en el Butlletí Oficial de l'Estat, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 7 de desembre de 1993  
El president de la Generalitat Valenciana,   
JOAN LERMA I BLASCO  
El conseller d'Administració Pública,   
LUIS BERENGUER FUSTER


Còpia Permalink ELI